ยืนยันยังไม่มีการประกาศเคอร์ฟิว เป็นเพียงการออกมาตรการควบคุมแบ่งเป็นพื้นที่ เพื่อลดการเคลื่อนย้ายของประชาชน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ? หรือ ศบค. เปิดเผยว่า จากจำนวนผู้ติดเชื้อโควิด-19รายใหม่ที่เพิ่มขึ้นในขณะนี้ ทำให้เมื่อวานนี้ มีการประกาศในราชกิจจานุเบกษา เกี่ยวกับข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2564 (ฉบับที่ 20) นั้น ยืนยันว่า ขณะนี้ยังไม่มีการประกาศเคอร์ฟิว แต่เป็นการกำหนดออกเป็นมาตรการแทน ซึ่งมุ่งเน้นจำกัดที่หมายและลดการเคลื่อนย้ายของประชาชนลง โดยหนึ่งในข้อกำหนดคือมาตรการควบคุมที่จําแนกตามเขตพื้นที่ แบ่งเป็นพื้นที่ควบคุมสูงสุด 18 จังหวัด และพื้นที่ควบคุม 59 จังหวัด ซึ่งในพื้นที่ควบคุมสูงสุดมีข้อกำหนดเบื้องต้น อาทิ การจําหน่ายอาหารหรือเครื่องดื่ม ให้บริโภคอาหารและเครื่องดื่มนั่งในร้านได้ไม่เกินเวลา 21.00 น. และให้จําหน่ายอาหารและเครื่องดื่มได้จนถึงเวลา 23.00 น. ในลักษณะของการนําไปบริโภคที่อื่น แต่หากเป็นพื้นที่ควบคุมสามารถนั่งรับประทานได้ถึง 23.00 น. / โดยทั้งสองพื้นที่ให้ปิดการให้บริการของสถานบันเทิง / ส่วนห้างสรรพสินค้าให้บริการได้ถึง 21.00 น. ทั้งนี้ เพื่อลดการเคลื่อนย้าย โดยคืนนี้เชื่อว่าจะเริ่มเห็นผล พร้อมขอความร่วมมือผู้ประกอบการต่างๆดำเนินการตามข้อกำหนดเปิด-ปิดตามเวลา เพื่อลดการแพร่ระบาดของโควิด-19.....เสียง... (เรื่องของเคอร์ฟิวไม่มีแน่นอน ที่มีการกังวลกันว่าผู้ว่าในจังหวัดต่างๆสามารถประกาศปิดแต่ละพื้นที่ได้นั้น ยืนยันว่าการประกาศเคอร์ฟิวเป็นอำนาจของผอ.ศบค.เท่านั้น)     ส่วนที่มีการสอบถามเข้ามาว่า งานศพสามารถจัดงานได้หรือไม่นั้น ยืนยันว่าไม่ได้เป็นข้อห้ามแต่อย่างใด โดยข้อกำหนดที่เกิดขึ้นเป็นเพียงการยกเว้นเฉพาะการจัดงานรื่นเริงสังสรรค์เท่านั้น ซึ่งการประกอบพิธีทางศาสนาต่างๆสามารถทำได้ และขอให้ผู้จัดงานดำเนินการเว้นระยะห่าง นอกจากนี้ ยังกล่าวถึงกรณีที่ภาครัฐขอความร่วมมือให้ปฎิบัติงานจากที่บ้าน หรือ Work from Home โดยเฉพาะในภาคของภาครัฐให้ยึดหลัก 2 ข้อ คือจะต้องปฎิบัติงานได้อย่างเต็มที่ เพื่อให้บริการประชาชนและการบริหารราชการจะต้องไม่ขาดตกบกพร่อง